Rosa Rodriguez Ramirez

Rosa Rodríguez Ramírez (Quilmes, Argentina, 1993ko urriaren 18a) Argentinan jaiotako filologoa, irakaslea eta lehiakide galiziar aitzindaria da. Ezaguna egin da Antena 3 kateko Pasapalabra lehiaketan parte hartzeagatik. Aitzindaria da 300 saiotik gora lehiatu den lehen emakumea izateagatik. 2026ko otsailaren 5ean lehiaketa horretako bigarren emakume irabazlea izan zen. Aurkaria 437 saiotan aritutako Manu Pascual Toral Collado Villalba (Madril) psikologoa izan zuen. 307 duelu izan ostean, Rosak saioan ordura arteko diru kopuru handiena, 2.716.000 €, irabazi zuen El rosco-ko 25 hitzak asmatzean.

 Bizitza 

 Familia 
Rosa Rodríguez Argentinako ekialdeko Quilmes hirian jaio zen, Buenos Aires hiriburutik 21 kilometro hego-ekialdera kokatua, Río de la Plataren ertzean. Zazpi urte zituela Irma eta Tino gurasoek Galiziara etortzea erabaki zuten eta Coruñan kokatu zen familia.  Matías, Enrique eta  Alejandra neba-ahizpak ditu. Haurrideetako bigarrena da. Coruñan hazi, ikasi eta finkatu zen, eta ingurune hori funtsezkoa izan zen bere prestakuntza pertsonalerako eta akademikorako.

 Ikasketak 
Hasiera batean Ingeles Filologiako gradua ikasi zuen. Gero, urteetan zehar, Hizkuntzalaritza master bat egin zuen, beste bat Hezkuntzan eta hezkuntzari aplikatutako Neurozientzian ere beste bat. 

 Lan ibilbidea 
Gaztelania eta Ingeleseko irakaslea da. Bartzelonan Gaztelania-irakasle lan egiten du, atzerriko hizkuntza gisa, nazioarteko ikasleentzat unibertsitate-eremuan

 Pasapalabra saioko lehiakidea 
Irma ama eta Alejandra ahizpa giltzarri izan ziren lehiaketara aurkezteko. COVID 19-pandemia zela eta, gurasoekin bizitzen eta amarekin Pasapalabra  egunero ikusten egon ostean, 2020ko abenduaren 10ean erabaki zuen beharbada lehiatzeko presta zitekeela. Beraz, atzean zer zegoen arakatzen eta saioan parte hartzeko prestatzen, ikasten hasi zen. 

2024ko azaroaren 19an egin zuen debuta Antena 3 kateko Pasapalabra lehiaketan. Pasapalabra saioaren dinamikarekin ia modu naturalean bat egiten duen lanbidea du. Ikasgeletatik igarotzean, arrazoitzeko eran, hiztegiaren zehaztasunean eta presiopean lasai egoteko gaitasunean islatzen da. 

Ez da ohikoa Pasapalabra saioko lehiakideek lehikaeta irabazteko prestakuntzari buruzko xehetasunak ematea, aurkariei arrastorik ez emateko, baina,  Rosak berak kontatu zuen 'Rosco' mitikoari aurre egiteko egunero prestatzen ematen dituen orduak. Egunean bost ordu inguru ikasten ditu, eta horri lehiaketako grabazioak gehituta, oso denbora gutxi uzten dio ariketa fisikoa egiteko. Hori dela eta, eguneroko ibilaldi luzeak aprobetxatzen ditu hitzak eta definizioak berrikusteko. Eszedentzia moduko bat hartu du, bizitzan duen aukera bat baita; orduan, bere onena eman duela sentitu nahi dut eta. Egunero ordu asko ematen ditu ikasten.

94 garaipen, 91 berdinketa eta 119 porrot eta bi aldiz azken hizkian huts egin ostean, hirugarren aldian ez zuen hutsik egin eta diru-saria lortu zuen 2026ko otsailaren 5ean. Lehiaketa horretako lehen emakume irabazlea izan zen. Aurkaria 437 saiotan aritutako Manu Pascual Toral  Collado Villalba (Madril) psikologoa izan zuen.  307 duelu izan ostean, Rosak saioan ordura arteko diru kopuru handiena, 2.716.000 €, irabazi zuen El rosco-ko 25 hitzak asmatzean.

 Gainmarkak 
Rosa 2024ko azaroan iritsi zen Pasapalabra saiora, eta berehala hasi zen nabarmentzen El Roscon atalean erakutsitako irmotasun eta trebeziarengatik. Bere parte-hartzean zehar, honakoak lortu ditu:

 Pasapalabra (Espainia) saioan emandako diru-sari handienaren irabazlea izan zen, 2.716.000 €.
 300 saio baino gehiago jokatuta: 300 programetara iritsi zen lehen emakumea bihurtu zen, lehiaketako hirurehunekoen kategorian sartu zen.
 Emakumeen ondoz ondoko programen errekorra: 307. saiora iritsi aurretik, 100, 200 zein 300 programatara iritsi zen emakume bakarra.

 Bikote zaharrena Manu Pascualekin: Manu aurkariarekin batera, 307 duelu lehiaketako beste edozein norgehiagoka historiko gaindituz
 Duelu historikoetan parte hartzea: Lehen borrokalditik, ausardia eta kontzentratzeko gaitasuna erakutsi zuen; Manuren aurkako bere lehen Roscon 20 asmatze eta huts egitea bat lortu zuen, bere ausardia eta azkartasunagatik arrastoa utziz.
 Espainiako lehiaketaren historian ikusi den diru-kopuru handienetako baten alde lehian aritu da. (2 ,7 milio € baino gehiago)

 Legatua 
Rosa ez da soilik jokoan erakutsitako errendimenduarengatik nabarmentzen, baita bere erresilientzia, konstantzia eta karismarengatik ere. Gainditzearen eta konstantziaren adibide izan da: akats bakoitzetik ikasiz, presiora egokituz eta erronka zorrotzei aurre eginez kontzentrazioari eutsiz. Bere izena bikaintasunaren sinonimo bihurtu da Pasapalabra saioaren barruan, eta bidea ireki du emakume gehiagok ere antzeko lorpenak lor ditzaten programan.

 Erreferentziak 

 Kanpo estekak 

Kategoria:Argentinarrak
Kategoria:Galiziarrak
Kategoria:Emakume filologoak
Kategoria:Emakume irakasleak
Kategoria:Galiziako irakasleak